runetrust/blame-folketinget-dk huggingface dataset:
Flemming Kofod-Svendsen (KRF), 1998-10-29:
Hvis man vil gøre det ringere for dem, der er i ekspansionsfasen, for at kunne finansiere nedsættelsen, vil vi være vældig betænkelige ved den finansieringskilde, og derfor er det vigtigt for mig at sige, at det her må ikke ses isoleret: Hvordan skaffer vi pengene til denne rigtige nedsættelse? Det må være en væsentlig ting, og det vil vi kigge nøjere på under finanslovforhandlingerne.
Ida Auken (SF), 2008-04-01:
Med dette har jeg vist også sagt, at selv om en fond, hvori vi opsparer nogle af nordsøpengene, ville være en god idé, skal der væsentlig mere til, hvis det skal rykke, og hvis Danmark skal udvikle sig til det foregangsland, som mange taler om, men som vi ikke er med vores ualmindeligt store CO2-udslip, vores stigende energiforbrug og den alt for langsomme udvikling af den kombinerede indsats for at få energiforbruget ned og andelen af vedvarende energi op.
Kristian Thulesen Dahl (DF), 1997-11-19:
Jeg vil gerne høre, hvilke partier statsministeren agter at invitere, for efter det, jeg har hørt i spørgetiden her i dag, er der såmænd ikke så stor forskel på de ønsker, Venstres formand har givet udtryk for, og det, Dansk Folkeparti ønsker.
Morten Messerschmidt (DF), 2019-10-09:
Vil udenrigsministeren i lyset af sin betoning af tillid mellem befolkning og politikere tilkendegive, om han er enig i, at de internationale konventioner med tilhørende domstole, som bid for bid og uden mandat fra danskerne gnaver sig ind på politikernes arbejdsfelt, undergraver befolkningens tillid til demokratiet?
Kristian Thulesen Dahl (DF), 2003-10-10:
Regeringen har lagt sig på den linje, at man vurderer, hvad der sandsynligvis bliver flertal for, og hvad der kan blive enighed om til sidst, og så lægger man sig på den samme linje, fordi man tænker, at så kan man komme hjem og lade, som om man præsenterer en succes.
Yildiz Akdogan (S), 2010-01-20:
Jeg vil gerne høre ministeren – selv om han synes, at det kører ret godt – ifølge tallene er det åbenbart ikke godt nok: Hvordan vil han forholde sig til det her tal, der viser, at der faktisk er 40 pct. af befolkningen, der er it-analfabeter, og at 8 pct. af ungdommen også er hægtet af?
Ulla Sandbæk (ALT), 2017-10-24:
Børns Vilkår konkluderer i deres evaluering af projektet, at forældelsesreglerne kan udgøre en barriere for børn, der har været udsat for overgreb, i forbindelse med anlæggelse af en erstatningssag, bl.a. fordi barnet måske først er klar til at anlægge sag mod det offentlige som voksen, og fordi sagerne er komplicerede og kan tage lang tid at udrede.
Søren Gade (V), 2016-12-08:
Jeg er enig med hr. Pelle Dragsted i, at det jo er hernede i salen, at vi vedtager lovgivningen, men det laver ikke om på det, at det altså giver en vis indflydelse at sidde med nøglerne til bilen og have, hvad skal jeg sige, serveretten, når man nu har regeringsmagten.
Sophie Hæstorp Andersen (S), 2024-11-08:
Bl.a. har det medført, at man i 2022 arbejdede med en taskforce på handicapområdet, og det er blevet iværksat, at vi nu også har et handicapbarometer, som Institut for Menneskerettigheder, så vidt jeg husker, står for, og som jo også bruges til at tolke i retning af, hvordan vi skal styrke indsatsen.
Aase D. Madsen (DF), 2002-01-11:
Jeg vil gerne have lov til at sige, at det er en uomtvistelig sandhed, at det er folkepensionisterne, der kommer til at betale dyrt for, at satspuljeforligets parter, de partier herinde, der er med, kan få lov til, hvert år før finansloven skal udmøntes, at uddele gavepakker.
Frank Dahlgaard (UP), 2000-05-26:
Så nu skal der stemmes om det, og nu er tiden og sandhedens minutter kommet for partiet Venstre, som ikke længere kan ride på to forskellige meninger og synes, at disse sanktioner skal ophæves. Hvis partiet Venstre synes dét, så kan partiet Venstre stemme for det her forslag, for det går ud på, at sanktionerne skal ophæves.
Morten Bødskov (S), 2010-03-03:
Jeg tror, at da vi sidst stod her og diskuterede de her 24 mia. kr., som regeringen nu vil skære den offentlige sektor ned med, var finansministeren også ude i nogle formuleringer i retning af, at nulvæksten i det offentlige bare handler om, at det ligesom er fedtet, der skal væk.
Yvonne Herløv Andersen (CD), 2000-01-19:
Så jeg kan altså ikke stå for fristelsen til så at spørge en venstreordfører, som selv er ryger - der er nemlig meget stor forskel på den debat, man får ud af, om det er det ene eller det andet hold, der sidder nede i salen: Et sted, hvor vi har problemer med det frie valg, er jo præcis omkring tobakken og andre menneskers problemer med at skulle opleve passiv rygning, og lige sådan med de signaler, vi sender til de børn, som vi har med at gøre.
Søren Egge Rasmussen (EL), 2016-11-10:
Jeg vil godt høre, om ordføreren ikke anerkender, at det sådan set kan være ret godt for en masse mennesker, at der er arbejdspladser i vindmølleindustrien i måske 4 år, og at det jo kunne medføre, at 6.000 mennesker har deres job i det i hele den periode?
Per Dalgaard (DF), 2003-04-24:
Altså netop det, at man bare skal give de eksisterende behandlermodeller lidt mere, putte flere penge i de eksisterende behandlermiljøer og ansætte endnu flere folk til at behandle. Det er ikke en model, som Dansk Folkeparti går ind for. Som jeg tidligere har omtalt, vil vi pålægge forældrene et større ansvar.
Peter Skaarup (DF), 1999-11-17:
Hr. Holger K. Nielsen stillede udenrigsministeren et meget klart spørgsmål, om udenrigsministeren ville lægge fuldstændig klart, at det skulle være med accept fra Rusland, hvis der skulle laves et sådant missilforsvar, hvor Thulebasen også var involveret.
Karina Lorentzen Dehnhardt (SF), 2021-03-23:
Det kan da godt være, at racismeparagraffen ikke i alle tilfælde rammer rent, og vi ser jo også nogle gange, at der faktisk bliver afsagt forkerte domme eller i hvert fald domme, som man kan undre sig over, men generelt mener jeg, at racismeparagraffen stadig væk har en berettigelse i vores samfund.
Karina Lorentzen Dehnhardt (SF), 2010-06-04:
Nu får vi et forbud med Dansk Folkepartis stemmer, som vi ved ikke virker, som man ikke lægger op til at håndhæve, som er enormt svært at håndhæve, og som stiller ejerne af 400.000 blandingshunde i en ganske alvorlig situation, som kan betyde, at de kommer til at aflive deres hund.
Liselott Blixt (DF), 2021-03-17:
Jeg må summere op på mine kollegaers spørgsmål om netop den vaccine, der er blevet forsket i og produceret i Danmark, i forhold til hvornår det var, man gik ind og prøvede at lave en aftale, men jeg tænker, at vi bliver nødt til at have noget på skrift: en redegørelse med datoer for, hvornår det var selve vaccinen Adapt, hvornår det var Bavarian Nordic, og hvornår de har stået på listen over de virksomheder, som EU forhandlede med.
Villy Søvndal (SF), 2009-05-27:
Nogle af Venstres venner i landbruget har nemlig fået den idé, at danske slagteriarbejdere skal til at arbejde for halv løn, og hvis slagteriarbejderne ikke makker ret, vil svineproducenternes formand lukke slagterierne og hente billige femtekolonnearbejdere i Rumænien og Polen.
Margrethe Vestager (RV), 2007-04-27:
Det gælder også i forhold til det fokus, der er f.eks. i folkeskolens matematikundervisning og i undervisningen på ungdomsuddannelserne, med at bruge eksempler fra privatøkonomien og derigennem give en indsigt i faget i sig selv, men også give en indsigt i, hvad det vil sige at have ansvaret for sin egen økonomi.
Bjarne Corydon (S), 2012-01-19:
Det blev på den måde, at man bevægede sig væk fra det, man havde sagt i valgkampen, med stormskridt; man havde lovet et skattestop i valgkampen, og straks efter valgkampen lagde man op til en skattereform, hvor man hævede en lang række skatter og afgifter og pillede ved rentefradraget, hvilket man eksplicit havde lovet at undlade at gøre.
Rasmus Jarlov (KF), 2023-04-27:
Så vi glæder os til at dykke lidt dybere ned i det, og vi vil opfordre til, at Skatteministeriet lader være med at fremsætte lovforslag med 11 forskellige meget tekniske skatteændringer, men at vi tager dem en for en, så vi kan få den diskussion, det fortjener.
Pernille Blach Hansen (S), 1999-11-12:
Det er det, fordi Folketinget i dag forhåbentlig fører Danmark et skridt nærmere en håndtering af de problemer, der er med pvc. Vi ved, at der er en række alvorlige miljøproblemer forbundet med både pvc og ftalater, det vil sige de stoffer, der i dag anvendes som blødgørere i pvc.
Sofie Carsten Nielsen (RV), 2017-05-05:
Hr. Martin Henriksen gentog det, og for mig lyder det altså som en gentagelse af forslaget til vedtagelse og risikerer at sende præcis det signal igen, at mennesker med anden etnisk baggrund, som føler sig danske, er danske, ikke nødvendigvis kan få hr. Martin Henriksens ord på, at det også er hans opfattelse.
Frank Dahlgaard (UP), 2000-11-29:
Hele embedsværket er med, og så får man jo ikke særlig mange folk frem af hullerne, så er der massevis af skabsnejsigere, som synes, man kommer for langt med Unionen, der ikke tør komme frem, og derfor er det så vigtigt, at ministeren og regeringen tager afstand fra det her i det omfang, det er sket, og kulegraver sagen, og i det omfang, man ikke vil komme frem med det her i Folketinget, sørger for at få banket tingene på plads i Finansministeriet og de andre steder.
Peter Christensen (V), 2014-12-17:
Ja, det kan man læse på side 45, og jeg citerer: Formålet med at udskyde engrosmodellens indførelse til den 2. marts 2016 er at undgå, at det forventede engangsunderskud ved engrosmodellens indførelse på 1 mia. kr. falder i 2015, for at sikre, at Danmark holder sig inden for underskudsgrænsen i EU's stabilitets- og vækstpagt i 2015.
Karina Adsbøl (DF), 2014-02-26:
Så jeg spørger igen, om ministeren har tænkt sig måske at sende et brev ud til kommunerne om, at der er den her mulighed i servicelovens § 85, og at de skal benytte den, så mennesker med handicap kan få ledsagelse, når de skal ud til noget kulturelt eller andet, de gerne vil.
Anni Svanholt (SF), 1999-04-20:
et bud her i vores forslag, men vi lytter da meget gerne til andre, og vi er naturligvis også optaget af, hvordan bydelsrådene bliver evalueret. Men vi har altså nogle forestillinger om, hvordan det skal se ud, og det mener jeg at vi skal; vi skal da have nogle klare bud på, hvordan vi forestiller os det skal være.
Elisabeth Geday (RV), 2006-10-10:
Det gør i hvert fald, at jeg er særlig opmærksom på, at når der skal udføres test, hvad enten det er Forbrugerrådet – Forbrugerrådets blad Tænk – eller Forbrugerstyrelsen, der gør det, så skal man altså sikre sig, at det sker på forbrugernes vilkår og ikke på branchens vilkår.
Morten Bødskov (S), 2012-10-24:
Jeg tror, jeg vil henholde mig til at sige, at jeg betragter Københavns Politis opgave som bl.a. den at sikre, at man har den mest mulig effektive anvendelse af de ressourcer, man har, således at man kan møde de udfordringer, der er, eksempelvis med hvordan kriminaliteten udvikler sig, og optimere organisationen i øvrigt på den bedst mulige vis.
Mette Thiesen (NB), 2021-12-08:
Og jeg er sådan set også enig i det, som ordføreren for Det Konservative Folkeparti sagde til at starte med, nemlig at det har været intentionen i grundloven, altså det her med, at man faktisk sidder herinde i Folketinget og tager det ret alvorligt, når man tildeler det allerallerfineste, man overhovedet kan give som dansk nation, nemlig det danske statsborgerskab med alle de rettigheder, som følger med det.
Benny Engelbrecht (S), 2011-02-09:
Det, mit spørgsmål derfor går på, er naturligvis ikke mindst, som ministeren også ganske rigtigt er inde på, den oplevelse, som en række virksomheder med jævne mellemrum fremfører over for os politikere, nemlig at de oplever kontrollen i Danmark som værende skrappere.
Rune Lund (EL), 2006-11-21:
Det er ca. 2 måneder siden, gratisaviserne kom, de har ret hurtigt indført denne Robinsonliste, hvor man kan melde sig til og sige, man ikke ønsker at få dem, og de har nu altså i dag besluttet, at man nu bare kan tilmelde sig det ene sted, og så er man dækket ind hos de tre af aviserne.
Morten Messerschmidt (DF), 2005-04-06:
Er det sådan, at man altså mener fra SF’s side, at hvis vi ønsker at hindre den øgede tilvandring og handel med østeuropæiske prostituerede, der bl.a. foregår i Jylland, hvis vi ønsker at forhindre de deciderede raids imod jyske biler eller den massive bølge af indbrud, der har været i villaer i Midtjylland, så er det sagen at føre en aktiv ulandspolitik og sørge for, at det er ordentlige handelsvilkår fra Afrika, vi får igennem?
Margrethe Vestager (RV), 1999-03-24:
Jeg synes, det er meget afgørende med de bemærkninger, som er faldet i dag, at forslaget om 10. klasse ses i sammenhæng med den styrkelse af vejledningen i folkeskolen i øvrigt, som vi planlægger med uddannelsesplanerne dér, og dermed med en langt mere individuel tilgang i forhold til de unges valg af ungdomsuddannelser.
Naser Khader (RV), 2002-05-07:
Ethvert skridt i retning af større gennemsigtighed er positivt ud fra et samtidshistorisk perspektiv, men det bekymrer os, at kulturministeren har valgt at læne sig mere op ad forvaltningens end ad brugernes behov i forbindelse med arkivloven, og at man på en række punkter indfører bestemmelser, der potentielt modvirker den liberalisering, man i øvrigt lægger op til.
Mette Frederiksen (S), 2016-10-06:
Derfor har vi brug for reformer: en vækstreform, der skaber bedre rammevilkår for vores private virksomheder, en opkvalificeringsreform, så flere kan efteruddanne sig og dygtiggøre sig, så de kan møde fremtidens krav, og en velfærdsreform.
Simon Emil Ammitzbøll (LA), 2016-10-06:
Når vi er så opmærksomme på det med den grænse på 1 million, er det vel af præcis de årsager, som Venstre var imod millionærskatten før valget i 2011, nemlig fordi vi bekæmper det jantelovssamfund, hvor man synes, at dem, der tjener mest, ikke alene skal betale mere – det er sådan set fair nok – men også skal have en ekstra dummebøde oveni i form af topskatten.
Line Barfod (EL), 2002-11-20:
Så kan vi enten vælge at sige: Jamen så må vi ændre loven om undersøgelseskommissioner, så den kommer til at passe, eller vi kan se på, om man alligevel kan bruge loven om undersøgelseskommissioner, fordi den jo også handler om de samfundsmæssige fejl, de systemfejl, som man skal rette op på.
Anders Fogh Rasmussen (V), 2002-11-27:
Men nettoresultatet vil - og det er jeg nødt til at sige til hr. Holger K. Nielsen, det tyder alle tal på - faktisk være, at der i de kommende år er en beskeden vækst i antallet af offentligt ansatte. Det er der i øvrigt også råd til, hvis man bare sørger for, at der er så meget stærkere en vækst i antallet af privatbeskæftigede, og det er lige præcis det, der er regeringens politik.
Lennart Damsbo-Andersen (S), 2022-06-07:
Jeg vil egentlig godt starte et andet sted, for en af grundene til, at jeg ikke er bekymret, er jo netop, at realkreditinstituttet også skal bære en del af det, at man tager en chance – det er ikke en byrde – ved at give realkreditlånet på de her betingelser.
Ole Vagn Christensen (S), 2002-03-13:
Jeg må sige til ministeren, at selv om vi har diskuteret det her mange gange - og det har vi, vi har vendt mange af de sten her - er det ikke lykkedes at få et ordentligt svar fra ministeren på, hvorfor 60 små og mellemstore virksomheder skal opleve, at det, som ministeren har gjort, sådan set er at fjerne deres muligheder for at have del i disse områder.
Torsten Gejl (ALT), 2023-04-20:
Til det med at indføre regler for dyr i nationalparker, som egentlig er designet til dyrene i landbruget; at indføre en tilsynspligt, hvor man skal jage hesteflokke rundt i jeep på tusinder af hektarer for at tjekke dyrene på individniveau dagligt, vil jeg sige, at det jo kan gøres meget klogere.
Thomas Adelskov (S), 2002-05-29:
Det, der sådan undrer mig, er, at når jeg bl.a. også læser den aftale, som den tidligere regering indgik med amterne om økonomien for 2002, så har jeg søgt efter, hvad det er for en pulje, som ministeren har tildelt efter, og jeg har kunnet finde ud af, at der bl.a. ligger en lånedispensationspulje til amter med ringe likviditet. Jeg vil godt spørge: Er det den, ministeren har givet
Ole Stavad (S), 1999-12-14:
Jeg undrer mig lidt over hr. Kristian Jensen, der mente at kunne se, at den formulering, som nu bliver ændret, får den konsekvens - i og med at årsagen til fremsættelsen af lovforslaget helt angiveligt er, at der var sket en fejl, der betød, at den aftale, der blev indgået med Kristeligt Folkeparti om nogle fritagelser, ikke fuldt ud levede op til det, vi havde aftalt.
Mariann Fischer Boel (V), 1999-10-26:
Så har vi også noteret os, ligesom Socialdemokratiets ordfører sagde, at de momsafregningstidspunkter, der blev indført i forbindelse med pinsepakken, altså de momsafregningstidspunkter, der relaterer sig til omsætningens størrelse i virksomhederne, ikke bliver berørt af det her forslag.
Eigil Andersen (SF), 2010-10-12:
Når man holder ferie, skal man, som det også er blevet nævnt vistnok af fru Line Barfod, stadig væk betale sin husleje derhjemme, man skal stadig væk have noget at spise, og dertil kommer så, at man måske skal leje et sommerhus, eller at man måske tager på en udlandsrejse.
Pernille Rosenkrantz-Theil (S), 2020-01-29:
Jeg tror, at vi skal bruge rigtig mange forskellige redskaber, men jeg vil sige om den del af spørgsmålet, som jeg forstår der ligesom ligger under, og som handler om, om det ikke er tosset, at vi bruger kræfterne i den offentlige sektor på noget, som ikke er værdiskabende i form af tid med børnene, som egentlig er det, vi bruger skattekronerne på, at jo, det er vi da enige om.
Martin Henriksen (DF), 2010-04-19:
Altså, det forholder sig sådan, at nogle af de ufravigelige krav, der er lagt ind i det her, jo er, at man har bestået en danskprøve, at man ikke er idømt en længerevarende fængselsstraf for kriminalitet, at man ikke har forfalden gæld til det offentlige, og at man har haft 2½ års ordinær fuldtidsbeskæftigelse i en periode på 3 år forud for meddelelse af tidsubegrænset opholdstilladelse og fortsat er i beskæftigelse.
Theresa Scavenius (UFG), 2024-05-16:
Det er selvfølgelig naturligt, at mange partier på højrefløjen med arven fra Anders Fogh Rasmussen fortsætter den her blinde udbygning af konkurrencestaten og nu når til vores vandsektor, som trods alt har været en af de sidste sektorer, man har ønsket at konkurrenceudsætte, fordi man nok godt ved, at det er ret farligt at gøre det.
Lise von Seelen (S), 2009-05-04:
Vi ved fra undersøgelser, at især de børn, der vokser op i fattige familier, er i den allerallerstørste risiko for, at de ekskluderes fra det fællesskab, der er i øvrige børnegrupper, og det vil sige, at de rent kulturelt ikke får de samme oplevelser, ikke får de samme stimuli som børn, der vokser op i familier, hvor der ikke er økonomisk fattigdom.
Aage Frandsen (SF), 2003-12-12:
Når hr. Kristian Jensen ikke vil slås for sin egen generations interesser, så vil jeg da gerne bidrage til det. Det er ikke altid, at folk kender deres objektive interesser, de har nogle subjektive oplevelser. Det andet er netop hr. Kristian Jensens børns generations interesser. Hr. Kristian Jensen siger, at nu får børnefamilierne det og det og det.
Line Barfod (EL), 2003-12-11:
Dyremose: Hvis nu man havde sikret sig, at man havde fået lukket TDC-skattehullet i tide, havde det så stadig været nødvendigt at tage fra børnefamilieydelsen, eller havde man haft de penge, der skulle til for at sikre, at børnefamilierne stadig kunne få det, de har behov for?
Kathrine Olldag (RV), 2022-03-15:
Konservative plejer at være lige så glade for EU og direktivimplementering som Radikale Venstre, og for os var det helt centralt, at direktivet skulle følges, når vi lavede en særlov, altså at vi en til en kom så tæt på det, som det overhovedet kunne lade sig gøre.
Mikkel Bjørn (DF), 2025-02-27:
Hvorfor er det, at det er svenskerne, der skal gå foran med nye initiativer i udvisningsreglerne, i det her tilfælde for bandekriminelle, mens Socialdemokratiet sidder på hænderne herhjemme og ikke vil være med til at sikre bedre og flere udvisninger af kriminelle bandemedlemmer?
Pelle Dragsted (EL), 2016-12-08:
Og så synes jeg bare, at billedet af SF's resultater er fuldstændig fair, men det hører også med til historien, at den regering efterlod et Danmark, der var mere ulige end det Danmark, man overtog; at den regering efterlod et Danmark, hvor lønmodtagernes rettigheder var ringere, end da man startede.
Ida Auken (RV), 2019-05-03:
Så ville vi gerne se, hvad der skulle ske på landbruget, hvilken klimapolitik der skulle laves på landbruget, hvordan hele vores landbrug kunne blive omformet, som vi har gjort med energisektoren over 30 år, hvordan vi kunne få dansk landbrug helt i front som et klimavenligt landbrug.
Signe Munk (SF), 2025-10-09:
Jeg vil starte med at sige, at der er givet skæve skattelettelser for ret mange milliarder i den her SVM-regering, og det er jo, fordi forholdet er, som hr. Jan E. Jørgensen meget rigtigt siger, at Venstre får lov til at føre blå politik i et rødt Folketing.
Anders Kronborg (S), 2023-05-12:
Jeg kan sige, at den vedtagelsestekst, jeg læser op, har tilslutning fra alle fire nordatlantiske partier, SIU, IA, JP og JF, og den har tilslutning fra Socialdemokratiet, Venstre, Moderaterne, Enhedslisten, Danmarksdemokraterne, SF og Liberal Alliance.
Søren Kolstrup (EL), 1999-01-28:
Og det indebærer: Punkt 1, at det skal være muligt at kilosortere f.eks. sådan, at man får det komposterbare, og at det kan bruges, og Punkt 2, at det komposterbare affald vitterlig bliver brugt som led i en recirkulation, og at man får mere komposterbart affald, og Punkt 3, ja, man kunne tage mange eksempler, men så tager jeg fra det lidt mere vidtløftige, det, som hr. Ebbe Kalnæs gerne ville ind på - og det spørgsmål var jeg jo glad for - og det er, hvordan vi kan stille lidt frække krav, f.eks. at hele denne her køb og smid bort-kultur erstattes af, at man går ind og stiller krav om varernes holdbarhed, for øget holdbarhed, øget levedygtighed for varerne knækker nemlig den dér med, at produktion er godt i sig selv, og det er den mekanisme, som Enhedslisten gerne vil have brudt med.
Pia Christmas-Møller (KF), 1998-10-08:
Mennesker, der har arbejdet på fuld kraft i 20-30 år, og som pludselig helt uforskyldt bliver afskediget som følge af effektiviseringer, sådan som det f.eks. ofte sker i finanssektoren netop i disse år, har vitterlig svært ved at finde et job, selv om de selv og andre gør alt, hvad de kan for det.
Eyvind Vesselbo (V), 2007-04-17:
Denne bestemmelse har til hensigt at sikre, at der kan planlægges for fornyelse af boligbestanden, også i områder, hvor der er tale om vedblivende støj fra virksomheder eller støj fra veje og jernbaner i byerne, og hvor det ikke er muligt at forhindre støjulemper alene ved at opsætte støjskærme.
Pernille Skipper (EL), 2014-01-30:
Det, jeg opfatter, er, at højre side af Folketingssalen er rigtig sure over, at de ikke har fået lov til at komme ind i et lukket, hemmeligt forhandlingslokale med god kaffe og wienerbrød, hvor de kan sidde og fedtspille lidt og forhandle sig frem til at få lidt hist og her, måske en grænsebom eller noget andet.
Jens Kirk (V), 2006-11-29:
Det er korrekt, som hr. Ole Glahn siger, at det er definitivt, når det er skåret derned, men det er vel også en kendsgerning, at der i landbrugsloven er mulighed for, at en person uden landbrugsuddannelse, at hr. Ole Glahn frit kan gå ud og købe 50 eller 30 ha, hvis han ønsker det.
Helle Thorning-Schmidt (S), 2007-11-29:
Det er jo sådan set også derfor, vi har ladet os smitte af denne glæde ved det brede samarbejde, som alle nu taler om, og virkelig har lagt os i selen for, at vi i dag simpelt hen skulle fremsætte et forslag til vedtagelse, som kunne samle os bredt hen over midten.
Per Stig Møller (KF), 2012-11-23:
Jeg er temmelig sikker på, at når regningen skal skrives ud for det, er det ikke Arktisk Råd, der betaler, for der sidder en masse lande, som ikke er kyststater deroppe, og jeg tror ikke rigtig, at de vil komme og lægge pengene og heller ikke observatørerne.
Mette Abildgaard (KF), 2023-04-20:
Der er en specifik lov, der går ind og adresserer det, og man kommer jo også til i de kommende naturnationalparker at gå ind at sikre, at fødevaregrundlaget svarer til de dyr, der er udsat, og er det ikke tilfældet, er der et ansvar for at regulere, enten ved at tilskudsfodre eller ved at tage dyr ud.